b'\n_START_ARTICLE_\nLord Acton\n_START_SECTION_\nVida\n_START_PARAGRAPH_\nNascut en una fam\xc3\xadlia cat\xc3\xb2lica de la baixa noblesa, els seus pares van ser Sir Ferdinand Acton i Marie Louise Pelline von Dalberg. Va ser n\xc3\xa9t de Sir John Acton, que en aquell temps havia estat primer ministre de N\xc3\xa0pols. El 1837, quan tenia tres anys, va morir el seu pare i la seva mare es va tornar a casar amb el pol\xc3\xadtic Granville Leveson-Gower, comte Granville, tres anys despr\xc3\xa9s. Amb la mort del seu pare va heretar el t\xc3\xadtol de baronet pel que va ser conegut com a Sir John Dalberg Acton, 8\xc3\xa8 baronet._NEWLINE_Va fer estudis en el Oscott College i despr\xc3\xa9s privadament a Edimburg. Fervor\xc3\xb3s cat\xc3\xb2lic, no se li va permetre assistir a Cambridge per la seva religi\xc3\xb3._NEWLINE_Va prestar servei en la Cambra dels comuns des de 1859 fins a 1865. Va ser editor de la publicaci\xc3\xb3 cat\xc3\xb2lica mensual The Rambler (1859\xe2\x80\x931864), a la qual va renunciar a causa de la cr\xc3\xadtica papal del seu abordatge cient\xc3\xadfic de la hist\xc3\xb2ria._NEWLINE_En 1865, es va casar amb la comtessa Maria Anna von Arco auf Valley, amb la qual va tenir sis fills._NEWLINE_Va ser assessor de William Ewart Gladstone des de 1865, sent elevat al rang de bar\xc3\xb3 el 1869. El 1895 va ser designat Professor Regi d\'Hist\xc3\xb2ria Moderna a la Universitat de Cambridge._NEWLINE_Despr\xc3\xa9s va coordinar el gran projecte d\'edici\xc3\xb3 The Cambridge Modern History. Va ser cr\xc3\xadtic del nacionalisme, encunyant el conegut aforisme "El poder tendeix a corrompre i el poder absolut corromp absolutament" (quan Lord Acton parla de poder,  fa refer\xc3\xa8ncia a  algun tipus de b\xc3\xa9 que pugui comportar la corrupci\xc3\xb3 de l\'\xc3\xa9sser. Ell mateix ho diu: \'Diners \xc3\xa9s poder\'._NEWLINE_A la seva mort, va deixar una important\xc3\xadssima biblioteca de m\xc3\xa9s de 60.000 volums.'